《寄林彦明》
明代·陶安

瀛洲学士跨征鞍，巢县遗民得好官。傍市田畴逢岁稔，隔江风雨动秋寒。

庭前吏牍敷陈少，兵后人家整顿难。西掖帘垂耿予独，暮云飞雁几凭栏。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。